ഏഷ്യന് റെക്കാഡ് തിരുത്തിയിട്ടും 4X400 റിലേയില് ഫൈനലിലെത്താനാകാതെ ഇന്ത്യന് പുരുഷടീം ടോക്യോ: 4X100 മീറ്റര് റിലേയില് ഏഷ്യന് റെക്കോഡ് തിരുത്തികുറിച്ചെങ്കിലും ഫൈനല് യോഗ്യത നേടാനാകാതെ ഇന്ത്യയുടെ പുരുഷ ടീം... 3.00.25 സമയമെടുത്താണ് ഇന്ത്യ മത്സരം പൂര്ത്തിയാക്കിയത്. നോഹ് നിര്മല് ടോം, അനസ് മുഹമ്മദ്, ആരോക്യ രാജീവ്, അമോജ് ജേക്കബ് എന്നിവര് ഉള്പ്പെടുന്ന ടീമാണ് ഇന്ത്യക്ക് വേണ്ടി മത്സരിച്ചത്. ഹീറ്റ്സില് നാലാം സ്ഥാനത്താണ് ഇന്ത്യ അവസാനിപ്പിച്ചത്. അവസാന ലാപ്പിലാണ് ഇന്ത്യന് നാലാം സ്ഥാനത്തേക്ക് ഓടിക്കയറിയത്. ആങ്കര് പൊസിഷനില് ഓടിയ ഡല്ഹി മലയാളി അമോജാണ് ഇന്ത്യയെ നാലാം സ്ഥാനത്തേക്ക് എത്തിച്ചത് കരുത്തരായ ജപ്പാനും ഫ്രാന്സിനും ദക്ഷിണാഫ്രിക്കയ്ക്കും കൊളംബിയക്കും മുന്നിലെത്താന് ഇന്ത്യക്കായി. ഈ ഹീറ്റ്സില് നിന്ന് പോളണ്ടും ജമൈക്കയും ബെല്ജിയവുമാണ് ഫൈനലിലെത്തിയത്. ഖത്തറിന്റേ പേരിലുള്ള ഏഷ്യന് റെക്കോഡാണ് ഇന്ത്യ തിരുത്തിയത്. 2018 ജക്കാര്ത്ത ഏഷ്യന് ഗെയിംസില് 3:00.56 സെക്കന്റിലാണ് ഖത്തര് ടീം റെക്കോഡ് സൃഷ്ടിച്ചിരുന്നത്. നേരത്തെ ആദ്യ ഹീറ്റ്സില് നിന്ന് അമേരിക്കയും ബോസ്വാനയും ട്രിനഡാഡ് ആന്റ് ടൊബാഗോയും നേരിട്ട് ഫൈനല് യോഗ്യത നേടിയിരുന്നു. ഇറ്റലിയും നെതര്ലന്റ്സും ശേഷിക്കുന്ന മികച്ച സമയത്തിന്റെ അടിസ്ഥാനത്തിലും ഫൈനലിലെത്തി. ഈ ഹീറ്റ്സില് ഓടിയ ബ്രിട്ടനും ചെക് റിപ്പബ്ലിക്കും ജര്മനിയും ഇന്ത്യയേക്കാള് മോശം പ്രകടനമാണ് പുറത്തെടുത്തത്.